CELEX: 62019TN0641
Language: el
Date: 2019-09-24 00:00:00
Title: Υπόθεση T-641/19: Προσφυγή-αγωγή της 24ης Σεπτεμβρίου 2019 – FD κατά Κοινής επιχείρησης Fusion for Energy

11.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/74
            
         
      Προσφυγή-αγωγή της 24ης Σεπτεμβρίου 2019 – FD κατά Κοινής επιχείρησης Fusion for Energy
      (Υπόθεση T-641/19)
      (2019/C 383/82)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: FD (εκπρόσωπος: M. Casado García-Hirschfeld, δικηγόρος)
      
         Καθής-εναγομένη: Ευρωπαϊκή κοινή επιχείρηση για τον ITER και την ανάπτυξη της πυρηνικής σύντηξης
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή-αγωγή παραδεκτή και βάσιμη·
               
            κατά συνέπεια:
      
                  —
               
               
                  να ακυρώσει την απόφαση της 3ης Δεκεμβρίου 2018, η οποία επικυρώθηκε με την απορριπτική απόφαση της 14ης Ιουνίου 2019·
               
            
                  —
               
               
                  να διατάξει την αποκατάσταση της υλικής ζημίας που ανέρχεται στο ποσό των 75 000 ευρώ και την καταβολή χρηματικής ικανοποίησης λόγω ηθικής βλάβης, η οποία εκτιμάται στο ποσό των 30 000 ευρώ·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής, ο προσφεύγων-ενάγων προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται πλάνη εκτίμησης, κατάχρηση εξουσίας και πράξεις παρενόχλησης σε βάρος του. Ο προσφεύγων-ενάγων βάλλει, ιδίως, κατά της αιτιολογίας για τη μη ανανέωση της σύμβασής του, η οποία βασίζεται στην κατάργηση της θέσης του λόγω αναδιοργάνωσης του τμήματός του. Κατά την άποψή του, η αιτιολογία αυτή πάσχει πλάνη εκτίμησης, στον βαθμό που το σχέδιο αναδιοργάνωσης δεν προέβλεπε την κατάργηση θέσης με τα χαρακτηριστικά αυτής που κατείχε ο ίδιος. Επιπλέον, θεωρεί ότι υπήρξε θύμα ηθικής παρενόχλησης και ότι οι συνέπειες αυτής της παρενόχλησης αποτέλεσαν το έρεισμα της απόφασης περί μη ανανέωσης.
               
            
                  2.
               
               
                  Με τον δεύτερο λόγο ακυρώσεως προβάλλεται παραβίαση της αρχής της χρηστής διοίκησης, καθώς και παράβαση του καθήκοντος αρωγής και του άρθρου 8 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης. Ο προσφεύγων-ενάγων υποστηρίζει συναφώς, μεταξύ άλλων ότι στην προσβαλλομένη απόφαση η καθής-εναγομένη δεν έλαβε υπόψη τις ικανότητές του, την απόδοσή του, τη συμπεριφορά του εντός της υπηρεσίας, την οικογενειακή του κατάσταση και την αρχαιότητά του.
               
            
                  3.
               
               
                  Με τον τρίτο λόγο ακυρώσεως προβάλλεται παραβίαση της αρχής της ίσης μεταχείρισης και της απαγόρευσης των διακρίσεων. Ο προσφεύγων-ενάγων υποστηρίζει ότι η απόφαση να μην ανανεωθεί η σύμβασή του βασίζεται σε δημοσιονομικούς και οργανωτικούς λόγους. Ωστόσο, οι συμβάσεις άλλων υπαλλήλων, των οποίων η πραγματική και νομική κατάσταση δεν παρουσιάζει ουσιώδη διαφορά από αυτή του προσφεύγοντος-ενάγοντος, κατέστη δυνατό να ανανεωθούν ακόμη και υπό τις περιστάσεις αυτές.